CELEX: 32007R1000
Language: et
Date: 2007-08-29 00:00:00
Title: Komisjoni määrus (EÜ) nr 1000/2007, 29. august 2007 , millega muudetakse komisjoni määrust (EÜ) nr 831/2002, millega rakendatakse ühenduse statistikat käsitlevat nõukogu määrust (EÜ) nr 322/97 seoses juurdepääsuga konfidentsiaalsetele andmetele teaduslikul eesmärgil (EMPs kohaldatav tekst )

30.8.2007   
            
            
               ET
            
            
               Euroopa Liidu Teataja
            
            
               L 226/7
            
         
      KOMISJONI MÄÄRUS (EÜ) nr 1000/2007,
   29. august 2007,
   millega muudetakse komisjoni määrust (EÜ) nr 831/2002, millega rakendatakse ühenduse statistikat käsitlevat nõukogu määrust (EÜ) nr 322/97 seoses juurdepääsuga konfidentsiaalsetele andmetele teaduslikul eesmärgil
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. veebruari 1997. aasta määrust (EÜ) nr 322/97 ühenduse statistika kohta, (1) eelkõige selle artiklit 20,
   ning arvestades järgmist:
   
               (1)
            
            
               Komisjoni määrusega (EÜ) nr 831/2002 (2) kehtestatakse tingimused, mille alusel võib lubada juurdepääsu ühenduse ametiasutusele edastatud konfidentsiaalsele teabele statistiliste järelduste tegemiseks teaduslikul eesmärgil. Kõnealuses määruses loetletakse asutused, kus töötavad teadlased, kellele selline juurdepääs võimaldatakse, ning tehakse vahet otsest juurdepääsu omavate asutuste ja nende asutuste vahel, kellele selline juurdepääs võimaldatakse statistilise konfidentsiaalsuse komitee arvamuse alusel. Määruses loetletakse ka uuringud ja andmeallikad, mille suhtes määrust kohaldatakse.
            
         
               (2)
            
            
               Sageli viivad teaduslikke uuringuid läbi riiklike statistikainstituutide üksused või osakonnad ja liikmesriikide keskpangad või Euroopa Keskpank. Kõnealused asutused suudavad nõuetekohaselt tagada andmete konfidentsiaalse töötlemise ja andmekaitse ning juurdepääsu andmetele üksnes teaduslikel eesmärkidel. Seega tuleks need asutused arvata otsest juurdepääsu omavate asutuste hulka.
            
         
               (3)
            
            
               Teadlaste hulgas ja teadusringkondades laiemalt kasvab nõudlus ka sellise teaduslikul eesmärgil kasutatava konfidentsiaalse teabe järele, mida saadakse täiskasvanute koolituse alase uuringuga. Täiskasvanute koolituse alane uuring hõlmab kompleksset teavet täiskasvanute haridussüsteemis ja koolitusel osalemise, õppimisalase teabe kättesaadavuse ning haridus- ja koolitusvallas osalejate profiilide (nt sotsiaalmajanduslik taust, õppimise põhjus, takistused, suhtumised, osalejatepoolne keeleoskuse ja IT-oskuste hindamine) kohta. Seega tuleks nimetatud uuring lisada määruses (EÜ) nr 831/2002 esitatud loetelusse.
            
         
               (4)
            
            
               Komisjoni määrusega (EÜ) nr 831/2002 kehtestatud tingimusi kohaldatakse ka seoses juurdepääsuga teaduslikul eesmärgil kasutatavale konfidentsiaalsele teabele tulu ja elutingimusi käsitleva ühenduse statistika (EU-SILC) kohta, mida kogutakse Euroopa Parlamendi ja nõukogu 16. juuni 2003. aasta määruse (EÜ) nr 1177/2003 (tulu ja elutingimusi käsitleva ühenduse statistika (EU-SILC) kohta) (3) alusel. Määruses (EÜ) nr 831/2002 EU-SILCi ei nimetata. Selguse huvides tuleks EU-SILC lisada määruses (EÜ) nr 831/2002 esitatud loetelusse.
            
         
               (5)
            
            
               Seepärast tuleks määrust (EÜ) nr 831/2002 vastavalt muuta.
            
         
               (6)
            
            
               Käesolevas otsuses sätestatud meetmed on kooskõlas statistilise konfidentsiaalsuse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 831/2002 muudetakse järgmiselt.
   
               1.
            
            
               Artikli 3 lõige 1 asendatakse järgmisega:
               „1.   Ühenduse ametiasutus võib võimaldada juurdepääsu konfidentsiaalsetele andmetele järgmistesse kategooriatesse kuuluvate asutuste teadlastele:
               
                           a)
                        
                        
                           ühenduse õiguse või liikmesriigi õiguse alusel loodud ülikoolid ja teised kõrgkoolid;
                        
                     
                           b)
                        
                        
                           ühenduse õiguse või liikmesriigi õiguse alusel loodud teadusuuringutega tegelevad organisatsioonid ja asutused;
                        
                     
                           c)
                        
                        
                           liikmesriikide riiklikud statistikainstituudid;
                        
                     
                           d)
                        
                        
                           Euroopa Keskpank ja liikmesriikide keskpangad;
                        
                     
                           e)
                        
                        
                           muud asutused, organisatsioonid ja institutsioonid pärast statistilise konfidentsiaalsuse komitee arvamuse saamist määruse (EÜ) nr 322/97 artikli 20 lõikes 2 sätestatud korras.”
                        
                     
         
               2.
            
            
               Artikli 5 lõige 1 asendatakse järgmisega:
               „1.   Ühenduse ametiasutus võib oma ruumides võimaldada juurdepääsu konfidentsiaalsetele andmetele, mis on saadud järgmistest uuringutest või statistiliste andmete allikatest:
               
                           —
                        
                        
                           Euroopa Ühenduse leibkondade paneeluuring;
                        
                     
                           —
                        
                        
                           tööjõu-uuring;
                        
                     
                           —
                        
                        
                           ühenduse innovatsiooniuuring;
                        
                     
                           —
                        
                        
                           täiendkutseõppe uuring;
                        
                     
                           —
                        
                        
                           töötasude struktuuri uuring;
                        
                     
                           —
                        
                        
                           tulu ja elutingimusi käsitlev ühenduse statistika;
                        
                     
                           —
                        
                        
                           täiskasvanute koolituse alane uuring.
                        
                     Andmed esitanud liikmesriigi ametiasutuse taotluse korral ei võimaldata juurdepääsu nendele andmetele teatavate uurimisprojektide tarbeks.”
            
         
               3.
            
            
               Artikli 6 lõige 1 asendatakse järgmisega:
               „1.   Ühenduse ametiasutus võib väljastada anonüümseid algandmeid, mis on saadud järgmistest uuringutest või statistiliste andmete allikatest:
               
                           —
                        
                        
                           Euroopa Ühenduse leibkondade paneeluuring;
                        
                     
                           —
                        
                        
                           tööjõu-uuring;
                        
                     
                           —
                        
                        
                           ühenduse innovatsiooniuuring;
                        
                     
                           —
                        
                        
                           täiendkutseõppe uuring;
                        
                     
                           —
                        
                        
                           töötasude struktuuri uuring;
                        
                     
                           —
                        
                        
                           tulu ja elutingimusi käsitlev ühenduse statistika;
                        
                     
                           —
                        
                        
                           täiskasvanute koolituse alane uuring.
                        
                     Andmed esitanud liikmesriigi ametiasutuse taotluse korral ei võimaldata juurdepääsu nendele andmetele teatavate uurimisprojektide tarbeks.”
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. august 2007
      
         
            Komisjoni nimel
         
         
            komisjoni liige
         
         Joaquín ALMUNIA
         
      
   
   
      (1)  EÜT L 52, 22.2.1997, lk 1. Määrust on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      (2)  EÜT L 133, 18.5.2002, lk 7. Määrust on muudetud määrusega (EÜ) nr 1104/2006 (ELT L 197, 19.7.2006, lk 3).
   
      (3)  ELT L 163, 3.7.2003, lk 1.